**LIETUVOS ISTORIJOS INSTITUTO DIREKTORIAUS PAVADUOTOJO ADMINISTRACIJOS, ŪKIO REIKALAMS IR VIEŠIESIEMS PIRKIMAMS**

**PAREIGINIAI NUOSTATAI**

1. **BENDRIEJI REIKALAVIMAI**
2. Lietuvos istorijos instituto (toliau – Instituto) direktoriaus pavaduotojas administracijos, ūkio reikalams ir viešiesiems pirkimams pareigybė vadovaujantis Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo 3 str. 2 d. 1 p. priskiriama biudžetinių įstaigų vadovų ir jų pavaduotojų pareigybių grupei.
3. Pareigybės lygis – A1.
4. Direktoriaus pavaduotojas administracijos, ūkio reikalams ir viešiesiems pirkimams tiesiogiai pavaldus direktoriui. Direktoriaus pavaduotojas administracijos, ūkio reikalams ir viešiesiems pirkimams pavaldus ūkio reikalų tvarkytojas.
5. **REIKALAVIMAI ŠIAS PAREIGAS EINANČIAM DARBUOTOJUI**
6. Darbuotojas, einantis šias pareigas, turi atitikti šiuos specialius reikalavimus:
   1. Instituto direktoriaus pavaduotojas administracijos, ūkio reikalams ir viešiesiems pirkimams turi turėti aukštąjį universitetinį arba jam prilygintą išsilavinimą;
   2. būti susipažinęs su Lietuvos Respublikos Konstitucija, Lietuvos Respublikos biudžetinių įstaigų įstatymu, Lietuvos Respublikos darbo kodeksu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu; Lietuvos Respublikos viešųjų pirkimų įstatymu bei su kitais su Instituto veikla susijusius teisės aktais ir gebėti juos pritaikyti praktikoje;
   3. gebėti organizuoti ir vykdyti viešuosius pirkimus pagal galiojančius Lietuvos Respublikos teisės aktus;
   4. išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus bei kitus teisės aktus, reglamentuojančius Instituto veiklos planavimą, organizavimą ir vykdymą, mokslo institutų administravimą ir finansavimą, darbo santykių organizavimą, viešųjų pirkimų planavimą, organizavimą ir vykdymą;
   5. gebėti organizuoti dokumentų tvarkymą, apibendrinti gautą informaciją ir priimti optimalius sprendimus;
   6. gebėti nustatyti rizikingas Instituto sritis ir taikyti tinkamus krizių valdymo modelius;
   7. išmanyti antikorupcinės aplinkos formavimo principus;
   8. gerai mokėti valstybinę kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;
   9. mokėti bent vieną užsienio kalbą (anglų ar kitą Europos Sąjungos oficialią kalbą) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą);
   10. išmanyti raštvedybos taisykles, sklandžiai dėstyti mintis raštu ir žodžiu;
   11. turėti kompiuterinio raštingumo įgūdžių ir mokėti naudotis informacinėmis technologijomis;
   12. išmanyti pastatų, statinių, patalpų ir jų elementų eksploatavimo, priežiūros, remonto ir profilaktikos atlikimo tvarką;
   13. išmanyti priešgaisrinės saugos, darbuotojų saugos darbe ir sveikatos reikalavimus.
7. **ŠIAS PAREIGAS EINANČIO DARBUOTOJO FUNKCIJOS**
8. Direktoriaus pavaduotojas administracijos, ūkio reikalams ir viešiesiems pirkimams vykdo šias funkcijas:
   1. užtikrina, kad laiku būtų įvykdyti Instituto direktoriaus įsakymai bei nurodymai Instituto veiklos klausimais;
   2. pagal savo kompetenciją atstovauja Lietuvos istorijos institutą kitose Institucijose;
   3. vykdo Instituto viešųjų pirkimų organizatoriaus funkcijas, įskaitant pirkimus, atliekamus Centrinės viešųjų pirkimų informacinės sistemos priemonėmis (CVP IS);
   4. vykdo prevencines priemones viešųjų pirkimų srityje, siekiant didinti viešųjų pirkimų vykdymo efektyvumą bei mažinti Lietuvos Respublikos viešųjų pirkimų įstatymu nustatytos viešųjų pirkimų vykdymo tvarkos pažeidimų galimybę;
   5. Informuoja Instituto direktorių ar/ir už korupcijai atsparios aplinkos kūrimą Institute atsakingą asmenį apie galimas korupcijos apraiškas Institute;
   6. rengia bei tikslina informaciją apie einamaisiais metais numatomus vykdyti viešuosius pirkimus pagal pirkimų iniciatorių pateiktą poreikį įsigyti prekių, paslaugų ar darbų, nustato viešųjų pirkimų būdus, derina orientacines pirkimų vertes su buhalterija;
   7. rengia planuojamų viešųjų pirkimų suvestines, metinius viešųjų pirkimų planus, ataskaitas, konsultuoja Instituto darbuotojus viešųjų pirkimų klausimais ir teikia pagalbą rengiant viešųjų pirkimų inicijavimo dokumentus ir atlieka visus kitus viešiesiems pirkimams privalomus darbus;
   8. rengia viešuosius pirkimus reglamentuojančių Instituto teisės aktų projektus, inicijuoja esamų viešuosius pirkimus reglamentuojančių Instituto teisės aktų reviziją bei atnaujinimą, vykdo įstatymų ir kitų teisės aktų, susijusių su viešųjų pirkimų veikla, aktualijų stebėseną;
   9. ruošia viešųjų pirkimų prekių, paslaugų, darbų pirkimo sutarčių projektus, rengia viešųjų pirkimų sąlygas dokumentuose ir derina juos su tiekėjais bei Instituto sutartis vizuojančiais darbuotojais;
   10. veda viešųjų pirkimų verčių apskaitą, registruoja sudarytas sutartis ir jų pakeitimus;
   11. atstovauja viešųjų pirkimų komisiją santykiuose su tiekėjais, rengia susitikimus su tiekėjais, vykdo susirašinėjimą su jais, rengia atsakymus į tiekėjų klausimus, prašymus, pretenzijas, skundus, pareiškimus, užtikrina teikiamos informacijos teisingumą;
   12. teikia informaciją Instituto svetainę administruojančiam asmeniui apie viešuosius pirkimus;
   13. tvarko su viešaisiais pirkimais susijusią dokumentaciją, jos apskaitą, perduoda šiuos dokumentus į archyvą saugojimui;
   14. sprendžia su viešaisiais pirkimais susijusius klausimus, remiantis ES ir Lietuvos Respublikos teisės aktais, Instituto įstatais, direktoriaus įsakymais, kitais vidaus teisės aktais ir šiais pareigybės nuostatais;
   15. vykdo kitas Instituto direktoriaus užduotis ar pavedimus, susijusius su šiuose nuostatuose išvardintomis funkcijomis;
   16. atstovauja Institutą teismuose viešųjų pirkimų klausimais;
   17. informuoja Instituto direktorių apie ūkio dalies darbą, Instituto pastato, inžinerinės įrangos techninę būklę, materialinės bazės būklę;
   18. kasmet su kitais Instituto padaliniais sudaro inventoriaus ir įrangos poreikio planą;
   19. atlieka paruošiamuosius darbus metinei inventorizacijai bei dalyvauja komisijos darbe;
   20. dalyvauja Instituto investicinių projektų rengime;
   21. organizuoja inventoriaus, orgtechnikos, autotransporto eksploatavimą ir remontą;
   22. diegia saugos ir sveikatos darbe, gaisrinės saugos, aplinkos apsaugos, asmens higienos reikalavimų priemones;
   23. vykdo kontroliuojančių įstaigų nurodymus ir pastabas;
   24. nuolat tobulina savo žinias, įgūdžius ir kitas profesines savybes bei gebėjimus;
   25. laikosi tarnybinės etikos, nepriekaištingai atlieka savo pareigas;
   26. dalyvauja susirinkimuose, komisijose, darbo grupėse, posėdžiuose bei kituose pasitarimuose, kuriuose svarstomi viešųjų pirkimų planavimo bei organizavimo klausimai ir/ar kiti Instituto veiklos strateginiai bei organizaciniai klausimai;
   27. teisės aktų nustatyta tvarka tikrinasi sveikatą.
9. **ŠIAS PAREIGAS EINANČIO DARBUOTOJO TEISĖS**
10. Teikti Instituto direktoriui pasiūlymus darbo organizavimui gerinti, veiklai tobulinti ir vystyti.
11. Pavestų įgaliojimų ribose pasirinkti darbų atlikimo tvarką ir procedūras.
12. Savarankiškai planuoti, organizuoti savo veiklą ir siūlyti problemų sprendimo būdus.
13. Gauti iš visų Instituto struktūrinių padalinių dokumentų kopijas ir informaciją, reikalingą pareigoms ir užduotims vykdyti.
14. Pagal savo kompetenciją dalyvauti Lietuvos Respublikos ir užsienio seminaruose, konferencijose, kitaip tobulinti savo kvalifikaciją.
15. Turi teisę į saugias ir sveikas darbo sąlygas.
16. **ŠIAS PAREIGAS EINANČIO DARBUOTOJO ATSAKOMYBĖ**
17. Direktoriaus pavaduotojas administracijos, ūkio reikalams ir viešiesiems pirkimams atsakingas už:
    1. savalaikį pavestų darbų atlikimą;
    2. įstatymų, LR Vyriausybės nutarimų, norminių aktų, Instituto direktoriaus įsakymų įgyvendinimą; teisinius dokumentus atitinkantį viešųjų pirkimų organizavimą ir vykdymą Institute;
    3. saugos ir sveikatos darbe, gaisrinės saugos, aplinkos apsaugos reikalavimų, vidaus tvarkos taisyklių vykdymą;
    4. Instituto šilumos, vandentiekio, elektros ūkį, materialinių vertybių apsaugą, patalpų ir aplinkos švarą;
    5. tikslingą Instituto transporto paskirstymą, jo panaudojimą ir priežiūrą;
    6. žalą, padarytą Institutui dėl savo kaltės ar neatsargumo;
    7. informacijos konfidencialumo užtikrinimą, dokumentų paruošimo kokybę ir teisingumą, pateikimo savalaikiškumą;
    8. savo funkcijas vykdo užtikrindamas savo veiksmų atitiktį asmens duomenų tvarkymo principams.
18. Direktoriaus pavaduotojas administracijos, ūkio reikalams ir viešiesiems pirkimams už savo pareigų netinkamą vykdymą atsako Instituto vidaus darbo tvarkos taisyklių ir Lietuvos Respublikos įstatymų nustatyta tvarka.